CELEX: 62011TN0517
Language: el
Date: 2011-09-29 00:00:00
Title: Υπόθεση T-517/11: Προσφυγή της 29ης Σεπτεμβρίου 2011 — United States Polo Association κατά ΓΕΕΑ — Polo/Lauren (απεικόνιση δύο παικτών του πόλο)

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/22
            
         Προσφυγή της 29ης Σεπτεμβρίου 2011 — United States Polo Association κατά ΓΕΕΑ — Polo/Lauren (απεικόνιση δύο παικτών του πόλο)
   (Υπόθεση T-517/11)
   2011/C 355/41
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: United States Polo Association (Κεντάκι, ΗΠΑ) (εκπρόσωποι: P. Goldenbaum, I. Rohr και T. Melchert, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: The Polo/Lauren Company, LP (Νέα Υόρκη, ΗΠΑ)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 17ης Ιουνίου 2011 στη υπόθεση R 1107/2010-2·
            
         
               —
            
            
               να καταδικάσει την Επιτροπή στα δικά της δικαστικά έξοδα και στα δικαστικά έξοδα της προσφεύγουσας και
            
         
               —
            
            
               να καταδικάσει την αντίδικο ενώπιον του τμήματος προσφυγών στα δικαστικά της έξοδα, σε περίπτωση παρεμβάσεώς της στη διαδικασία.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Αίτηση καταχωρίσεως κοινοτικού σήματος για εικονιστικό σήμα που απεικονίζει δύο παίκτες του πόλο, για προϊόντα της κλάσης 3 — Καταχώριση κοινοτικού σήματος υπ’ αριθ. 5997473
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισμένο υπ’ αριθ. 1441630 γαλλικό εικονιστικό σήμα που απεικονίζει ένα παίκτη του πόλο, για προϊόντα και υπηρεσίες των κλάσεων 3, 9, 14, 16, 18, 24, 25 και 35· το καταχωρισμένο υπ’ αριθ. 878316 ισπανικό εικονιστικό σήμα που απεικονίζει ένα παίκτη του πόλο, για προϊόντα της κλάσης 3· το καταχωρισμένο υπ’ αριθ. 2172123 βρετανικό εικονιστικό σήμα που απεικονίζει ένα παίκτη του πόλο, για προϊόντα της κλάσης 3· το καταχωρισμένο υπ’ αριθ. 1070650 γερμανικό εικονιστικό σήμα που απεικονίζει ένα παίκτη του πόλο, για προϊόντα της κλάσης 3· το καταχωρισμένο υπ’ αριθ. 4236527 κοινοτικό τρισδιάστατο σήμα που απεικονίζει μια φιάλη με παίκτη του πόλο, για προϊόντα της κλάσης 3
   
      Απόφαση του τμήματος ανακοπών: Δέχεται την ανακοπή
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι ακυρώσεως: Παράβαση των κανόνων 20, παράγραφος 7, και 53, στοιχείο α', του κανονισμού (ΕΚ) 2868/95 της Επιτροπής, καθώς και του άρθρου 80, παράγραφος 1, του κανονισμού (ΕΚ) 207/2009 του Συμβουλίου, στο μέτρο που το τμήμα προσφυγών κοινοποίησε την απόφασή του στους διαδίκους της διαδικασίας ανακοπής στις 19 Ιουλίου 2011, χωρίς να λάβει υπόψη το υποβληθέν στις 18 Ιουλίου 2011 κοινό αίτημά τους περί αναστολής της διαδικασίας, και στη συνέχεια απέρριψε το αίτημα της προσφεύγουσας να ανακληθεί η εν λόγω απόφαση και να γίνει δεκτό το αίτημα αναστολής της διαδικασίας. Παράβαση του άρθρου 8, παράγραφος 1, στοιχείο β', του κανονισμού (ΕΚ) 207/2009 του Συμβουλίου, καθόσον το τμήμα προσφυγών διαπίστωσε εσφαλμένα ότι η καταχώριση της αιτήσεως καταχωρίσεως κοινοτικού σήματος αποκλειόταν από το άρθρο 8, παράγραφος 1, στοιχείο β'. Δεν υφίσταται κίνδυνος συγχύσεως μεταξύ των αντιπαρατιθέμενων σημάτων.